yadvā́ ahaṃ vásiṣṭhā́smi tvaṃ tadvásiṣṭho'sī́ti cákṣuryadvā́ ahám pratiṣṭhā́smi tvaṃ tátpratiṣṭhò'sī́ti śrótraṃ yadvā́ aháṃ sampadásmi tvaṃ tátsampádasī́ti máno yadvā́ ahámāyátanamásmi tvaṃ tádāyátanamasī́ti réto yadvā́ aham prájātirásmi tvaṃ tatprájātirasī́ti tásyo me kimánnaṃ kiṃ vā́sa íti yádidaṃ kiṃ cā́ śvabhya ā krímibhya ā́ kīṭapataṅgébhyastatté'nnamā́po vā́sa íti ná ha vā asyā́nannaṃ jagdhám bhavati nā́nannam prátigr̥hītaṃ yá evámetádanasyā́nnaṃ véda